Diari Oficial de la Generalitat Valenciana


Sumari del DOGV 4259, del 29-05-2002 (2002/5661)

DECRET 81/2002, de 23 de maig, del Govern Valencià, pel qual es constituix a favor de la Mancomunitat de Municipis Castelló Nord, per termini de 25 anys, un dret de superfície de caràcter gratuït destinat a construir, sobre el solar situat al carrer de la Cort núm. 9, de Sant Mateu, un edifici sociocultural.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4259

Data del DOGV
:   29-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5661


Data del document
:   23-05-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Sant Mateu
    * propietat immobiliària

DECRET 81/2002, de 23 de maig, del Govern Valencià, pel qual es constituïx a favor de la Mancomunitat de Municipis Castelló Nord, per termini de 25 anys, un dret de superfície de caràcter gratuït destinat a construir, sobre el solar situat al carrer de la Cort núm. 9, de Sant Mateu, un edifici sociocultural. [2002/X5661]
  
Mitjançant Reial Decret 4.099/1982, de 29 de desembre, l'administració estatal va transferir a la Comunitat Autònoma Valenciana, en matèria de cultura, l'immoble situat al carrer de la Cort núm. 9, de Sant Mateu.
  
El dit immoble està constituït actualment per un solar de 105,85 m² de superfície procedent de l'enderrocament de l'edifici anteriorment existent, de forma sensiblement rectangular amb unes mesures de 4,80 m de façana i 22,40 m de fons. Confronta: nord, amb el carrer de la Cort núm. 9, per on té l'entrada; sud, amb immobles del carrer de València núm. 16 i 18; est, immoble del carrer de la Cort núm. 7; i oest, immoble del carrer de la Cort núm. 11. Té el dret de vol consistent en el dret d'elevació sobre la planta baixa de la finca confrontant situada al carrer de València, núm. 16, matriculada al foli 100 del tom 641, llibre 26 de Sant Mateu, número 7945 inscripció 1ª al Registre de la Propietat de Sant Mateu.
  
Consta en l'Inventari General de Béns i Drets de la Generalitat Valenciana, amb el codi A02/12/100/0003.
  
Figura inscrita a favor de la Generalitat Valenciana al Registre de la Propietat de Sant Mateu, al tom 305, llibre 41, foli 98, finca 3.086.
  
Per part de l'Ajuntament de Sant Mateu se sol·licità al seu moment la possible cessió de l'immoble, però en haver-se constituït la Mancomunitat de Municipis Castelló Nord, de la qual forma part l'ajuntament mencionat, esta ha sol·licitat la cessió d'ús de l'immoble mencionat per a destinar-lo a fins socioculturals.
  
Vists els informes que consten en l'expedient i considerant justificada la utilitat pública i l'interés social del fi per al qual es destinarà l'immoble, vist el que establixen els articles 42 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del text legal mencionat, en la redacció que en fa la Llei 8/1995, de 29 de desembre, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 23 de maig de 2002,
  
DECRETE
  
Article 1
  
Declarar, als efectes de la cessió gratuïta a la Mancomunitat de Municipis Castelló Nord, l'alienabilitat de l'immoble que es descriu a continuació:
  
Solar procedent de l'enderrocament de l'edifici anteriorment existent, de 105,85 m² de superfície i forma sensiblement rectangular amb unes mesures de 4,80 m de façana i 22,40 m de fons. Confronta: nord, amb el carrer de la Cort núm. 9, per on té l'entrada; sud, amb immobles del carrer de València, núm. 16 i 18; est, immoble del carrer de la Cort núm. 7; i oest, immoble del carrer de la Cort núm. 11.
  
Té el dret de vol consistent en el dret d'elevació sobre la planta baixa de la finca confrontant situada al carrer de València, núm. 16, matriculada al foli 100 del tom 641, llibre 26 de Sant Mateu, número 7945, inscripció 1ª al Registre de la Propietat de Sant Mateu.
  
Article 2
  
Constituir a favor de la Mancomunitat de Municipis Castelló Nord sengles drets de superfície de caràcter gratuït, un sobre l'immoble descrit en l'article anterior i un altre que dóna sobre el dret de vol que té la Generalitat Valenciana sobre la planta baixa confrontant situada al carrer de València, núm. 16, destinats a la construcció d'un edifici segons l'avantprojecte redactat per l'arquitecte de Sant Mateu, senyor Gaspar Espinosa Rufat, el 21 d'agost de 2000, supervisat per l'Oficina de Supervisió de Projectes de la Conselleria d'Economia, Hisenda i Ocupació el 29 de desembre de 2000.
  
Els drets de superfície tindran una duració de 25 anys, comptats des de la data de l'atorgament de l'escriptura pública, al terme del qual l'edificació construïda passarà a ser propietat de la Generalitat Valenciana, en la seua condició de propietària del sòl i titular del dret de vol sobre l'edifici confrontant.
  
Article 3
  
Subjectar la cessió gratuïta del dret de superfície a les condicions següents:
  
a) A la seua acceptació per la Mancomunitat de Municipis Castelló Nord en el termini de dos mesos des de l'aprovació del present decret.
  
b) Que la Mancomunitat de Municipis Castelló Nord acabe l'obra en el termini màxim de dos anys des de la data de l'atorgament de l'escriptura pública.
  
Acabada l'obra, el superficiari ho haurà de comunicar a la Conselleria d'Economia, Hisenda i Ocupació i procedir a atorgar l'escriptura de declaració d'obra nova de l'immoble propietat de la Generalitat Valenciana i inscriure-la en el Registre de la Propietat.
  
Així mateix, i respecte al dret de vol que sobre la planta baixa confrontant situada al carrer de València, núm. 16, té la Generalitat Valenciana, s'haurà de fer constar en l'escriptura que s'atorgue allò assenyalat per l'article 16.2 del Reglament per a l'execució de la Llei Hipotecària, i hi haurà de comparéixer la Generalitat Valenciana.
  
c) Que l'immoble construït es destine únicament i exclusivament a fins socioculturals, destinació que s'haurà de mantindre durant tot el termini pel qual se constituïx el dret de superfície.
  
d) Que no es trasmeta ni arrende ni es grave a favor de tercers el dret de superfície o la construcció realitzada.
  
e) Que el superficiari es faça càrrec de qualsevol despeses de conservació i manteniment de l'immoble, així com del pagament dels imposts que se'n deriven.
  
Article 4
  
A l'expiració del termini pel qual es constituïx el dret de superfície o en cas d'incompliment de qualsevol de les condicions abans indicades, s'extingiran els drets reals de superfície i revertiran automàticament de ple dret a favor de la Generalitat Valenciana les construccions realitzades.
  
La reversió tindrà lloc automàticament en cas de dissolució de la mancomunitat cessionària.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa el present decret.
  
València, 23 de maig de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,